**Mjøndalen Idrettsforening** (**MIF**) er eit norsk idrettslag som spelar i Eliteserien, og eit lag som spelar i 3. divisjon avdeling 2 (2020). Det vart grunnlagd i 1910. Klubben går under kallenamnet «bruntrøyene» på grunn av draktene til laget. Mjøndalen vart cupmeister i fotball i 1933, 1934 og 1937 og er noregsmeister i bandy 14 gonger. Fotballaget speler heimekampane sine på Mjøndalen stadion og var i øvste divisjon førre gang i 1992. Frå 1999 var klubben i 3. divisjon, men har opplevd ny framgang dei siste åra. Sidan 2009 har klubben vore på nest øvste nivå.

Noverande hovudtrenar er Vegard Hansen.

Stiftinga
---------

Sport i Mjøndalen vart før hundreårsskiftet drive i «Skiløberforeningen», som bytta namn til «Mjøndalen Skiklub». Stiftinga av Mjøndalen Idrettsforening i 1906 er ikkje godkjend som «gyldig», sidan klubben vart nedlagt på grunn av ei gjeld på 98,50 kroner. Dette tilsvarer 5 774 i dagens kroneverdi. «Nye» Mjøndalen Idrettsforening vart grunnlagd 22. august 1910 og dette reknast derfor som datoen klubben vart stifta.

Fotball
-------

Mjøndalen-spelarar i brune og kvite drakter, mai 2012.
Mjøndalen IF er ein fleiridrettsklubb, men det er fotballen som har gjort klubben kjent. Det kjem av at klubben i fleire omgangar sidan 1920-åra har hevda seg nær toppen av norsk fotball.

Mjøndalen IF var den første klubben utanom byane som vart noregsmeister med cuptriumfen sin i 1933. Det same gjeld for norsk deltaking i europacup. Den første europacupkampen på ein norsk «bygdearena» var MIFs møte med Cardiff, med John Toshack og Terry Cooper i spissen, i 1969. Seinare har MIF møtt både Bayern München og Werder Bremen. MIF slo overraskande Werder Bremen 1-0 på bortebane i ein europacupkamp i 1987, etter scoring av Per Terje Markussen. Med til historia høyrer det at i den første kampen i Mjøndalen hadde Werder Bremen vunne 5-0.

Etter fleire år i 3. divisjon rykte Mjøndalen opp til 2. divisjon før sesongen 2007. Etter ein god haustsesong enda Mjøndalen på andreplass i 2. divisjon avd. 4. Sesongen 2008 rykte dei opp til 1. divisjon. I 1. divisjon 2009 enda MIF på 11. plass, i 2010 og i 2011 på 10. plass. I 2012 var Mjøndalen for alvor med i kampen om opprykk til Eliteserien, men enda på fjerdeplass og kvalifisering til eliteserien. Klubben tapte mot Bodø/Glimt i første runde, og spelar dermed i 1. divisjon i 2013. Mjøndalen spelte i eliteserien i 2015, der laget enda på nest siste plass og rykte direkte ned på nivå to. 

Trenar for Mjøndalen er den tidlegare Strømsgodset-spelaren Vegard Hansen (2020).

### Mjøndalen i europacup

| Sesong | Turnering | Runde | Motstandar | Heime | Borte | Samanlagt |
| --- | --- | --- | --- | --- | --- | --- |
| 1969/70 | Cupvinnarcupen | 1. runde | Flagget til Wales Cardiff City | 1-7 | 1-5 | 2-12 |
| 1977/78 | UEFA-cupen | 1. runde | Flagget til Tyskland Bayern München | 0-8 | 0-4 | 0-12 |
| 1987/88 | UEFA-cupen | 1. runde | Flagget til Tyskland Werder Bremen | 0-5 | 1-0 | 1-5 |

Bandy
-----

Oppstart av bandy i Mjøndalen skjedde hausten 1924. I byrjinga vart det spelt med sju spelarar på kvart lag, men frå 1929 vart bandy i Noreg utvida til 11-mannsspel.

MIF fekk ikkje helt dreisen på 7-mannsspelet og levde i skuggen av Drafn. Då 11-mannsbandyen vart introdusert, fekk MIF meir sving på sakene. I 1930 vann Mjøndalen sin første kongepokal ved å slå Trygg med 2-0 i finalen. Same år fekk MIF sin første landslagsspelar i Erling Andersen. Klubben vann ytterlegare to norgesmeisterskap før krigen, i 1937 og 1940, samt eitt i 1947.

I perioden 1955 til 65 utvikla bandyen seg raskt. Det vart nye køller, nye ballar, eit internasjonalt forbund (IBF), samt flaumlyskampar. Godt arbeid i junioravdelinga skapte mange spelarar av landslagsformat i perioden 1969-85. I 1969 spelte MIF seg gjennom serien utan tap, og erobra sin femte kongepokal ved å slå Drafn 2-1 i finalekampen. I 1975 tok MIF sitt neste meisterskap og starta med dette ein gullalder som varte i 10 år. I denne perioden var Mjøndalen landets absolutt beste klubb. Det vart sju seriemeisterskap av ni mogelege, samt fem NM. Den siste tittelen i denne perioden kom i 1984, etter finalesiger 9-5 over Stabæk. Ein ny gullalder frå 2001 resulterte i sju NM-finalar på rad og fire NM-titlar, det siste i 2005 etter siger over Stabæk i finalen.

Mjøndalen har erobra til saman 14 noregsmeisterskap. Som einaste klubb, har Mjøndalen spelt uavbrote i toppserien sidan nasjonalt seriespel vart innført i 1932. 44 spelarar har representert Mjøndalen på det norske landslaget.

Kjelder
-------

1. 1 2  Arve S. Karlsen. «MIFs historie fram til 1985». Mjøndalen Idrettsforening. Henta 28. april 2013.
2. ↑  Kroneverdien i 2008.
3. ↑  «Mjøndalen IF». uefa.com. Henta 28. april 2013.
4. 1 2 3  «MIF Bandy Historikk». Mjøndalen Idrettsforening. Henta 28. april 2013.

Bakgrunnsstoff
--------------

* Offisiell nettstad

| * v
* d
* e
Klubbar i Eliteserien i fotball for menn |
| --- |
| Lag | 
* Aalesund
* Bodø/Glimt
* Brann
* Haugesund
* Kristiansund
* Mjøndalen
* Molde
* Odd
* Rosenborg
* Sandefjord
* Sarpsborg 08
* Stabæk
* Start
* Strømsgodset Toppfotball
* Viking Fotballklubb
* Vålerenga Fotball

 |
| Tidlegare | 
* Asker
* Berger
* Birkebeineren
* Borg
* Braatt
* Brage
* Briskebyen
* Brodd
* Bryne
* Clausenengen
* Djerv
* Djerv 1919
* Donn
* Drafn
* Drammens BK
* Egersund
* Eik-Tønsberg
* Falken
* Fjell
* Flekkefjord
* Fram Larvik
* Fredensborg
* Fredrikstad
* Freidig
* Fremad
* Frigg
* Fyllingen
* Geithus
* Gjøa
* Gjøvik-Lyn
* Grane
* Greåker
* Halsen
* Hamar
* HamKam
* Hardy
* Haugar
* Holmestrand
* Hødd
* Hønefoss
* Jarl
* Jevnaker
* Kapp
* Kongsberg
* Kongsvinger
* Kragerø
* Kristiansund FK
* Kvik Halden
* Kvik Trondheim
* Larvik Turn
* Lillestrøm
* Lisleby
* Lyn
* Mandalskameratene
* Mesna
* Minde
* Mjølner
* Moelven
* Moss
* National
* Neset
* Nessegutten
* Nordlandet
* Nordnes
* Nydalen
* Nymark
* Orkanger
* Os
* Pallas
* Pors
* Ranheim
* Rapid
* Raufoss
* Rollon
* Sandaker
* Sandefjord BK
* Sandnes Ulf
* Sarpsborg
* Selbak
* Skeid
* Skiens BK
* Skiens Grane
* Skiold
* Skreia
* Slemmestad
* Snøgg
* Sogndal
* Solberg
* Sparta
* Sprint
* Stavanger
* Steinkjer
* Storm
* Strindheim
* Strong
* Strømmen
* Tistedalen
* Torp
* Tromsø
* Tønsberg-Kameratene
* Tønsberg Turn
* Ulefoss
* Urædd
* Vard Haugesund
* Vardal
* Varegg
* Veblungsnes
* Verdal
* Viggo
* Vigør
* Vikersund
* Voss
* Ørn-Horten
* Ålgård
* Årstad

 |


| * v
* d
* e
3. divisjon fotball for menn, avdeling 2, 2020 |
| --- |
|  | 
* FK Eik Tønsberg 871
* Flint
* Follo
* Fredrikstad 2
* Halsen
* Hønefoss
* Kråkerøy
* Mjøndalen 2
* Oppsal
* Pors
* Sarpsborg 08 2
* Strømsgodset 2
* Ørn Horten
* Åssiden

 |  Noreg |